|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Achilas** (sen. gr. Ἀχιλλεύς = *Akhilleús*) graikų mitologijoje – legendinis graikų didvyris, Trojos karo dalyvis. Žymiausias ir pagrindinis Homero „Iliados" veikėjas. Jis kariavo achajų (graikų) pusėje Trojos kare.

Gyvenimas
---------

Achilas
Achilas buvo Tesalijos karaliaus Pelėjo ir jūrų deivės Tetidės sūnus, mirmidonų (pietų Tesalijos tautos) karalius. Pagal padavimą, kurio nežinojo Homeras, tačiau buvusio senoviniame epe, Achilo motina Tetidė, norėdama išbandyti ar Achilas yra mirtingas ar ne, iškart po jo gimimo ruošėsi įkišti jį į verdantį vandenį, kaip kad darydavo su ankstesniais savo vaikais, tačiau tam pasipriešino Pelėjas. Pasak vėlesnių pasakojimų, Tetidė bandė Achilą padaryti nemirtingu išmaudžiusi jį Stikso vandenyje. Achilo sužeidžiama vieta liko tik kulnas, už kurio jį maudydama laikė Tetidė.

Achilo didvyriškumas buvo išpranašautas trijų likimo deivių Moirų. Be to, jo motina Tetidė nuspėjo, esą jei Achilas nedalyvautų Trojos kare, jis mėgautųsi ilgu ir laimingu gyvenimu. Tačiau tuo atveju, jei Achilas kovotų kare, jis mirtų prieš Trojos sienas, bet mėgautųsi nesibaigiančia šlove, lenkiančia visus kitus herojus. Achilas pasirinko kovoti ir tapo Trojos karo didvyriu.

Prasidėjus Trojos karui, Tetidė paslėpė savo sūnų, perrengtą moteriškais drabužiais, tarp Likomedo dukterų. Tačiau Odisėjas sugebėjo pergudrauti Achilą. Jis apsimetė pirkliu ir pakvietė visas merginas apžiūrėti prekių. Tarp brangių papuošalų buvo auksinis kardas, kuriuo ir susidomėjo vienintelis Achilas, taip išsiduodamas.

Prieš pat Trojos karo pabaigą Achilas žuvo nuo Pario paleistos strėlės, kurią nukreipė Apolonas.

Achilas Trojos kare
-------------------

### Achilas Trojos karo metu

„Achilo įniršis", aut. Džovanis Batista Tiepolas
Homero „Iliadoje" Achilas apibūdinamas kaip panašus į dievą. Šis apibūdinimas nurodo jo kaip didžio kario galybę. Jis parodo visišką atsidavimą savo amatui ir kaip dievas, Achilas visai nepaiso savo gyvenimo. Ne vien tik savo gyvybės – be abejo, jis neprieštarautų greitai mirčiai, su sąlyga, kad tai garbinga mirtis – bet ir kitų. Achilo pyktis besąlyginis. Achilo sužmoginimas Trojos karo metu yra pagrindinė tema „Iliadoje".

#### Troilijus

Anot Trojos žynio, kol jauniausias Priamo ir Hekubos sūnus (vieni sako, kad tai galėjo būti Apolonas, kuris įsisūnijo Troilijų iš Hekubos) maudė savo žirgus Liūtų fontanuose netoli Trojos sienų, Achilas pamatė jį ir įsimylėjo. Tačiau jaunuolis atmetė Achilo meilę ir pasislėpė Apolono šventykloje. Bet Achilas atsekė Troilijų iki šventyklos ir nukirto jam galvą ant dievo altoriaus. Manoma, kad Troilijui netrukus turėjo sueiti 20 metų – anot legendos, jei Troilijus būtų sulaukęs dvidešimties metų, Troja būtų buvusi nenugalima.

#### Pentesilėja

Sakoma, kad mūšyje Achilas nukovė amazonę Pentesilėją. Užmušęs amazonę, Achilas pastebėjo šios grožį, o kai vienas iš graikų kareivių Tersitas pasijuokė iš jo, Achilas šį užmušė. Vėliau dauguma graikų reikalavo, kad Achilas įmestų Pentesilėjos palaikus į upę, galiausiai didvyris turėjo nusileisti.

#### Ksantas

Trojos karo metu Ksantas (gr. ksantos – „rudas", „sartas"), magiškas arklys, buvo pakištas Achilui, kad nužudytų Patroklą. Ksantas pasakė Achilui, kad dievai nužudė Patroklą ir netrukus nužudys patį Achilą.

#### Achilo mirtis

Netrukus po Hektoro mirties Achilas nužudė Memnoną (Etiopijos karalių), Kikną (Troadės karalių) ir amazonių karžygę Pentesilėją (su kuria Achilas galbūt turėjo romaną). Kaip Hektoras nuspėja mirdamas, Achilas turi būti nužudytas po jo, Pario paleistos
ieties arba (senesnėje versijoje) peiliu į nugarą, belankant Trojos princesę Polikseną. Abi versijos pastebimai paneigia žudiko karžygiškumą. Achilas žuvo ne mūšio lauke. Jo kaulai sumaišomi su Patroklo, tada iškeliami laidotuvių žaidimai. Manoma, kad kaip ir Ajaksas (Didysis), Achilas po mirties gyvena Dunojaus upės žiotyse Leukės saloje.

#### Achilo šarvų likimas

Achilo šarvai buvo mirtinos nesantaikos objektas tarp Odisėjo ir Ajakso (Didžiojo). Jie varžėsi dėl jų ir Odisėjas laimėjo. Ajaksas išprotėjo ir prisiekė nužudyti savo draugus; jis pradėjo žudyti galvijus, manydamas, kad tai graikų kariai. Atsigavęs po priepuolio jis nusižudė pats.

Vikižodynas 

Laisvajame žodyne yra terminas **Achilas**

|  |  |
| --- | --- |
|  | **Vikiteka: Achilas** – vaizdinė ir garsinė medžiaga  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RGraikų mitologija |
| --- |
|  |
| Pirmapradžiai dievai | 
* Anankė
* Chaosas
* Chronas
* Erebas
* Erotas
* Eteris
* Fanas
* Fusis
* Gaja
* Hemera
* Hidras
* Niktė
* Nesojos
* Okeanas
* Pontas
* Talasa
* Tartaras
* Tetidė
* Tesidė
* Uranas
 |  |
|  |
| Titanai | 

|  |  |
| --- | --- |
| Pradiniai | 
* Febė
* Hiperionas
* Japetas
* Krejas
* Kronas
* Kojas
* Mnemosinė
* Rėja
* Okeanas
* Temidė
* Tėja
* Tetija
 |

|  |  |
| --- | --- |
| Vaikai | 
* Atlantas
* Epimetėjas
* Prometėjas
* Menotėjas
* Metidė
* Leto
* Helijas
* Selenė
* Eos
* Astraja
* Asterija
 |

 |
|  |
| Olimpo dievai | 
* Afroditė
* Apolonas
* Arėjas
* Artemidė
* Atėnė
* Demetra
* Dionisas
* Dzeusas
* Hadas
* Hefaistas
* Hera
* Hermis
* Hestija
* Poseidonas
 |
|  |
| Kiti žymesni dievai | 
* Asklepijas
* Eolas
* Glaukas
* Hekatė
* Helijas
* Hipnas
* Morfėjus
* Nemezidė
* Nerėjas
* Nikė
* Panas
* Tanatas
 |
|  |
| Didvyriai | 
* Agamemnonas
* Achilas
* Edipas
* Hektoras
* Heraklis
* Jasonas
* Odisėjas
* Persėjas
* Tesėjas
 |
|  |
| Mitinės būtybės | 
* Charibdė
* Chimera
* Cerberis
* Diomedo žirgai
* Echidna
* Empusa
* Feniksas
* Gigantai
* Gerijonas
* Gorgonės
* Harpijos
* Hekatonkheirai
* Kentaurai
* Kiklopai
* Lernos hidra
* Kampė
* Sirenos
* Scilė
* Sfinksas
* Pegasas
* Tifonas

|  |  |
| --- | --- |
| Mūzos | 
* Aoidė
* Erata
* Euterpė
* Kaliopė
* Klėjo
* Meletė
* Melpomenė
* Mnemosinė
* Polymnija
* Talėja
* Terpsichorė
* Uranija
 |

|  |  |  |  |  |  |
| --- | --- | --- | --- | --- | --- |
| Nimfos | 

|  |  |
| --- | --- |
| Rūšys | 
* Driadės
* Hajadės
* Hamadriadės
* Hesperidės
* Lampadės
* Nereidės
* Najadės
* Okeanidės
* Oreadės
* Plejadės
 |

|  |  |
| --- | --- |
| Žymiausios | 
* Amfitritė
* Azija
* Dafnė
* Tetidė
* Amaltėja
* Kalista
 |

 |

 |
|  |
| Kita | 
* Argonautika
* Heraklio žygiai
* Odisėja
* Pusdieviai
* Trojos karas
 |
|  |
| Kategorija |

 |